****

**คำอธิบายรายวิชา**

**ดนตรี-นาฏศิลป์**

**รายวิชาพื้นฐาน กลุ่มสาระการเรียนรู้ศิลปะ**

**ชั้นมัธยมศึกษาปีที่ 1 เวลา 40 ชั่วโมง/ปี**

ศึกษาและฝึกทักษะทางดนตรี-นาฏศิลป์ผ่านกระบวนการอธิบาย อ่าน เขียน โน้ตไทยและโน้ตสากล เปรียบเทียบเสียงร้องและเสียงของเครื่องดนตรีที่มาจากวัฒนธรรมที่ต่างกัน ร้องเพลงและใช้เครื่องดนตรีบรรเลงประกอบการร้องเพลงด้วยบทเพลงที่หลากหลายรูปแบบ จัดประเภทของวงดนตรีไทยและวงดนตรีที่มาจากวัฒนธรรมต่างๆ แสดงความคิดเห็นที่มีต่ออารมณ์ของบทเพลงที่มีความเร็วของจังหวะและความดัง-เบาแตกต่างกัน เปรียบเทียบอารมณ์ ความรู้สึกในการฟังดนตรีแต่ละประเภท นำเสนอตัวอย่างเพลงที่ตนเอง ชื่นชอบ อภิปรายลักษณะเด่นที่ทำให้งานนั้นน่าชื่นชม ใช้เกณฑ์สำหรับประเมินคุณภาพงานดนตรี หรือเพลงที่ฟัง ใช้และบำรุงรักษาเครื่องดนตรีอย่างระมัดระวังและรับผิดชอบ อธิบายบทบาทความสัมพันธ์และอิทธิพลของดนตรีที่มีต่อสังคมไทย ระบุความหลากหลายขององค์ประกอบดนตรีในวัฒนธรรมต่างกัน อธิบายอิทธิพลของนักแสดงชื่อดังที่มีผลต่อการโน้มน้าวอารมณ์ หรือความคิดของผู้ชม ใช้นาฏยศัพท์ทางการละครใน การแสดง แสดงนาฏศิลป์และละครในรูปแบบง่ายๆ ใช้ทักษะการทำงานเป็นกลุ่มในกระบวนการผลิตการแสดง ใช้เกณฑ์ง่ายๆ ที่กำหนดให้ในการพิจารณาคุณภาพการแสดงที่ชม โดยเน้นเรื่องการใช้เสียง การแสดงท่าและการเคลื่อนไหว ระบุปัจจัยที่มีผลต่อการเปลี่ยนแปลงของนาฏศิลป์ นาฏศิลป์พื้นบ้าน ละครไทย และละครพื้นบ้าน บรรยายประเภทของละครไทยในแต่ละยุคสมัย

โดยใช้ทักษะกระบวนการทางดนตรีและนาฏศิลป์ในการแสดงออกทางดนตรีและนาฏศิลป์อย่างสร้างสรรค์ การวิเคราะห์ วิพากษ์ วิจารณ์คุณค่างานดนตรีและนาฏศิลป์

เพื่อให้เห็นคุณค่างานดนตรีและนาฏศิลป์ที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทย และสากล รวมถึงเข้าใจความสัมพันธ์ระหว่างดนตรี-นาฏศิลป์กับประวัติศาสตร์และวัฒนธรรม และการนำความรู้ไปประยุกต์ใช้ในชีวิตประจำวัน มีจริยธรรม คุณธรรม และค่านิยมที่เหมาะสม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 2.1** | **ม.1/1, ม.1/2, ม.1/4, ม.1/5, ม.1/7, ม.1/8, ม.1/9** | **ม.1/3, ม.1/6** |
| **มฐ. ศ 2.2** | **ม.1/2** | **ม.1/1** |
| **มฐ. ศ 3.1** | **ม.1/1, ม.1/2, ม.1/3, ม.1/5** | **ม.1/4** |
| **มฐ. ศ 3.2** | **ม.1/2** | **ม.1/1** |
|  | **13 ตัวชี้วัด** | **5 ตัวชี้วัด** |

**รวม 18 ตัวชี้วัด**

**โครงสร้างรายวิชาพื้นฐาน ดนตรี-นาฏศิลป์ ม.1**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  ความรู้พื้นฐานเกี่ยวกับ  ดนตรีไทย | **ตัวชี้วัดระหว่างทาง**  **มฐ. ศ 2.1 ม.1/1**  อ่าน เขียน ร้องโน้ตไทยและโน้ตสากล  **มฐ. ศ 2.1 ม.1/2**  ม.1/2 เปรียบเทียบเสียงร้องและเสียงของเครื่องดนตรีที่มาจากวัฒนธรรมที่ต่างกัน  **มฐ. ศ 2.2 ม.1/2**  ระบุความหลากหลายขององค์ประกอบดนตรีในวัฒนธรรมต่างกัน  **ตัวชี้วัดปลายทาง**  **มฐ. ศ 2.2 ม.1/1**  อธิบายบทบาทความสัมพันธ์และอิทธิพลของดนตรีที่มีต่อสังคมไทย | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | ดนตรีไทยเป็นมรดก อันล้ำค่าอย่างหนึ่งของชาติ บรรพบุรุษของเราได้สร้างสรรค์ขึ้นจาก ภูมิปัญญา และได้อนุรักษ์สืบทอดต่อกันมาจนถึงปัจจุบัน เช่น เครื่องดนตรี ลีลา จังหวะ ท่วงทำนองของบทเพลง  นอกจากนี้ดนตรีไทยยังเป็นเอกลักษณ์ประจำชาติที่แฝงไว้ด้วยความวิจิตรบรรจง ดังนั้น เราจึงจำเป็นต้องศึกษาสิ่งต่าง ๆ ที่เกี่ยวข้องกับดนตรีไทย ได้แก่ ประวัติความเป็นมา ระบบเสียง ทำนอง ลักษณะของบทเพลง เครื่องหมาย และสัญลักษณ์ต่าง ๆ ที่ปรากฏอยู่ในโน้ตเพลงไทยให้เข้าใจอย่างครบถ้วน | **3** |
| **หน่วย**  **การเรียนรู้ที่ 2**  เครื่องดนตรีและวงดนตรีไทย | **ตัวชี้วัดระหว่างทาง**  **มฐ. ศ 2.1 ม.1/2**  เปรียบเทียบเสียงร้องและเสียงของเครื่องดนตรีที่มาจากวัฒนธรรมที่ต่างกัน  **มฐ. ศ 2.1 ม.1/4**  จัดประเภทของวงดนตรีไทยและวงดนตรีที่มาจากวัฒนธรรมต่าง ๆ  **มฐ. ศ 2.1 ม.1/9**  ใช้และบำรุงรักษาเครื่องดนตรีอย่างระมัดระวังและรับผิดชอบ  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | การจำแนกเครื่องดนตรีของไทย สามารถจำแนกได้เป็น เครื่องดีด เครื่องสี เครื่องตี และเครื่องเป่า และการใช้เครื่องดนตรีแต่ละชนิด ควรบำรุงรักษาอย่างระมัดระวังและมีความรับผิดชอบ เพื่อให้มีอายุการใช้งานที่นานขึ้น เครื่องดนตรีแต่ละชนิดเมื่อนำมารวมเป็นวงดนตรี บรรเลงร่วมกันแล้วก่อให้เกิดความไพเราะ สำหรับดนตรีไทยบรรดาเครื่องดนตรีและวงดนตรี ที่มีการสร้างและประสมวงกันก็มีละกษณะเฉพาะที่ให้ความไพเราะ สะท้อนคุณค่าของความเป็นไทยได้อย่างดี นอกจากนี้เสียงร้องและเสียงของเครื่องดนตรีพื้นบ้านในแต่ละภาคจะมีความแตกต่างกันตามวัฒนธรรม จึงนำมาใช้ในการจัดประเภทของวงดนตรีพื้นบ้าน | **4** |
| **หน่วย**  **การเรียนรู้ที่ 3**  หลักการขับร้องและบรรเลงเครื่องดนตรีไทย | **ตัวชี้วัดระหว่างทาง**  **-**  **ตัวชี้วัดปลายทาง**  **มฐ. ศ 2.1 ม.1/3**  ร้องเพลงและใช้เครื่องดนตรีบรรเลงประกอบการร้องเพลงด้วยบทเพลงที่หลากหลายรูปแบบ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | การเรียนรู้เกี่ยวกับหลักการและขั้นตอนการขับร้องเพลงไทยที่ถูกต้อง จะช่วยให้สามารถร้องเพลงได้ถูกต้องและเกิดความไพเราะมากยิ่งขึ้น  การเรียนรู้เกี่ยวกับหลักการบรรเลงเครื่องดนตรีไทยที่ถูกต้อง จะช่วยให้สามารถบรรเลงเพลงไทยได้ถูกต้องและเกิดความไพเราะมากยิ่งขึ้น  การขับร้องและบรรเลงเครื่องดนตรีไทยที่ถูกต้องนั้นจะต้องปฏิบัติตามหลักการ และหมั่นฝึกซ้อมอย่างสม่ำเสมอ จะช่วยทำให้สามารถขับร้องและบรรเลงเพลงได้อย่างไพเราะ น่าฟัง | **3** |
| **หน่วย**  **การเรียนรู้ที่ 4**  ความรู้พื้นฐานเกี่ยวกับ  ดนตรีสากล | **ตัวชี้วัดระหว่างทาง**  **มฐ. ศ 2.1 ม.1/1**  อ่าน เขียน ร้องโน้ตไทยและโน้ตสากล  **มฐ. ศ 2.2 ม.1/2**  ระบุความหลากหลายขององค์ประกอบดนตรีในวัฒนธรรมต่างกัน  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | องค์ประกอบที่สำคัญของดนตรีสากล คือ จังหวะ ทำนอง และเสียงประสาน ซึ่งดนตรีในปัจจุบันมีทั้งประเภทดนตรีพื้นบ้าน ดนตรีแบบฉบับ และดนตรีสมัยนิยม เครื่องหมายและสัญลักษณ์ทางดนตรี ประกอบด้วย บรรทัด 5 เส้น เส้นน้อย เส้นกั้นห้อง ตัวโน้ต การเขียนจัดกลุ่มโน้ต ตัวหยุด กุญแจประจำหลัก และเครื่องหมายกำกับจังหวะ จังหวะเป็นสิ่งสำคัญที่นักดนตรีหรือนักร้องต้องปฏิบัติให้ถูกต้อง กลมกลืนไพเราะกับจังหวะหลักที่เพลงกำหนดให้ การอ่าน เขียน และร้องโน้ตสากลได้ถูกต้องนั้นจะต้องมีความรู้เกี่ยวกับโน้ตสากล | **4** |
| **หน่วย**  **การเรียนรู้ที่ 5**  เครื่องดนตรีและวงดนตรีสากล | **ตัวชี้วัดระหว่างทาง**  **มฐ. ศ 2.1 ม.1/4**  จัดประเภทของวงดนตรีไทยและวงดนตรีที่มาจากวัฒนธรรมต่าง ๆ  **มฐ. ศ 2.1 ม.1/9**  ใช้และบำรุงรักษาเครื่องดนตรีอย่างระมัดระวังและรับผิดชอบ  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | การใช้เครื่องดนตรีสากลแต่ละชนิดควรรู้จักวิธีใช้และวิธีการดูแลรักษาเครื่องดนตรีอย่างถูกวิธีให้พร้อมใช้งานอยู่เสมอ  ในศตวรรษต้น ๆ จนถึงปัจจุบัน วงดนตรีสากลแต่ละประเภทจะมีลักษณะการผสมวงที่แตกต่างกันทั้งชนิดของเครื่องดนตรี จำนวนชิ้นที่ใช้ในการบรรเลง ความหลากหลายของเครื่องดนตรีและจำนวนผู้เล่น | **2** |
| **หน่วย**  **การเรียนรู้ที่ 6**  หลักการขับร้องและบรรเลงเพลงสากล | **ตัวชี้วัดระหว่างทาง**  **มฐ. ศ 2.1 ม.1/1**  อ่าน เขียน ร้องโน้ตไทยและโน้ตสากล  **มฐ. ศ 2.1 ม.1/5**  5 แสดงความคิดเห็นที่มีต่ออารมณ์ของบทเพลงที่มีความเร็วของจังหวะและความดัง–เบาแตกต่างกัน  **มฐ. ศ 2.1 ม.1/7**  นำเสนอตัวอย่างเพลงที่ตนเองชื่นชอบ และอภิปรายลักษณะเด่นที่ทำให้งานนั้นน่าชื่นชม  **มฐ. ศ 2.1 ม.1/8**  ใช้เกณฑ์สำหรับประเมินคุณภาพงานดนตรีหรือเพลงที่ฟัง  **ตัวชี้วัดปลายทาง**  **มฐ. ศ 2.1 ม.1/3**  ร้องเพลงและใช้เครื่องดนตรีบรรเลงประกอบการร้องเพลงด้วยบทเพลงที่หลากหลายรูปแบบ  **มฐ. ศ 2.1 ม.1/6**  เปรียบเทียบอารมณ์ ความรู้สึกในการฟังดนตรีแต่ละประเภท | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | การร้องและบรรเลงเพลงสากลให้มีคุณภาพนั้น จะต้องเป็นไปตามหลักการร้องและการบรรเลงเพลงสากล ซึ่งการร้องเพลงและใช้เครื่องดนตรีบรรเลงประกอบการร้องเพลงด้วยบทเพลงนั้นมีหลากหลายรูปแบบ  แสดงความคิดเห็นที่มีต่ออารมณ์ของบทเพลงโดยใช้เกณฑ์สำหรับประเมินคุณภาพงานดนตรี | **4** |
| **หน่วย**  **การเรียนรู้ที่ 7**  ความรู้พื้นฐานเกี่ยวกับนาฏศิลป์ | **ตัวชี้วัดระหว่างทาง**  **-**  **ตัวชี้วัดปลายทาง**  **มฐ. ศ 3.2 ม.1/1** ระบุปัจจัยที่มีผลต่อ การเปลี่ยนแปลงของนาฏศิลป์ นาฏศิลป์พื้นบ้าน ละครไทย และละครพื้นบ้าน | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | นาฎศิลป์ไทยเป็นส่วนหนึ่งของศิลปะสาขาวิจิตรศิลป์ซึ่งประกอบไปด้วยจิตรกรรม สถาปัตยกรรม ประติมากรรม วรรณกรรม และดุริยางคศิลป์ การเรียนรู้เกี่ยวกับนาฎศิลป์ไทย ได้แก่ ประวัติความเป็นมา องค์ประกอบของการแสดง ประเภทของการแสดง ปัจจัยที่มีผลต่อการเปลี่ยนแปลงนาฎศิลป์ไทยรวมถึงนาฏศิลป์พื้นบ้านจะช่วยทำให้เกิดความรู้ ความเข้าใจ มองเห็นคุณค่าและความสำคัญ ร่วมมือร่วมใจกันสืบสาน อนุรักษ์มรดกทางวัฒนธรรมผ่านการแสดงนาฏศิลป์ไทยสืบไป | **3** |
| **หน่วย**  **การเรียนรู้ที่ 8**  ทักษะพื้นฐานและการฝึกหัดการแสดงนาฏศิลป์ | **ตัวชี้วัดระหว่างทาง**  **มฐ. ศ 3.1 ม.1/2** ใช้นาฏยศัพท์หรือศัพท์ทางการละครใน การแสดง  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 5**ความสามารถในการใช้เทคโนโลยี | นาฎศิลป์ไทยเป็นวิชาที่ว่าด้วยศิลปะการละคร หรือฟ้อนรำ โดยใช้อวัยะส่วนต่าง ๆ ของร่างกายในการแสดงออกด้วยท่วงท่าที่งดงาม เพื่อสื่อความหมาย ความคิด และจินตนาการให้ผู้ชมเกิดอารมณ์และความรู้สึกต่าง ๆ จากการแสดง ซึ่งจะช่วยสร้างความสนุกสนาน เพลิดเพลินให้แก่ผู้ชมได้ นอกจากนี้ นาฏศิลป์ไทยยังเป็นวิชาที่ต้องใช้ทักษะและฝึกฝนให้เกิดความชำนาญ การเรียนรู้เกี่ยวกับนาฎยศัพท์จึงเป็นสิ่งจำเป็นสำหรับผู้ที่เริ่มฝึกหัดนาฏศิลป์ไทย | **4** |
| **หน่วย**  **การเรียนรู้ที่ 9**  การแสดงนาฏศิลป์ | **ตัวชี้วัดระหว่างทาง**  **มฐ. ศ 3.1 ม.1/3** แสดงนาฏศิลป์และละคร ในรูปแบบง่าย ๆ  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | ศิลปะการแสดงของไทยมีความหลากหลายและมีเอกลักษณ์เฉพาะตัว ไม่ว่าจะเป็นระบำ รำ ฟ้อน โขน ละคร และการแสดงนาฏศิลป์พื้นบ้าน ซึ่งล้วนมีคุณค่าและบ่งบอกถึงความเชื่อ ประเพณี ภูมิปัญญาท้องถิ่น ฯลฯ นอกจากนี้ ยังแสดงให้เห็นถึงความชาญฉลาดของคนไทยที่นำศิลปวัฒนธรรมในด้านการแสดงมาประยุกต์ใช้กับกับกิจกรรมทางสังคมได้อย่างเหมาะสม | **4** |
| **หน่วย**  **การเรียนรู้ที่ 10**  ความรู้พื้นฐานเกี่ยวกับละคร | **ตัวชี้วัดระหว่างทาง**  **มฐ. ศ 3.2 ม.1/1** ระบุปัจจัยที่มีผลต่อ การเปลี่ยนแปลงของนาฏศิลป์ นาฏศิลป์พื้นบ้าน ละครไทย และละครพื้นบ้าน  **ตัวชี้วัดปลายทาง**  **มฐ. ศ 3.2 ม.1/2** บรรยายประเภทของละครไทยในแต่ละ ยุคสมัย | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | ละครเป็นการแสดงที่มนุษย์สร้างสรรค์ขึ้นและมีมาตั้งแต่สมัยโบราณ ซึ่งในปัจจุบันละครได้เข้ามามีบทบาทและมีอิทธิพลต่อชีวิตประจำวันของมนุษย์อย่างมาก โดยเฉพาะละครโทรทัศน์ ดังนั้น เพื่อให้การศึกษาเรียนรู้เกี่ยวกับละครเป็นไปอย่างสมบูรณ์ ผู้เรียนควรศึกษาเกี่ยวกับองค์ประกอบของละคร ประวัติความเป็นมาของละครไทยและละครสากล ประเภทของละครในแต่ละยุคสมัย ทั้งที่เป็นละครรำและละครที่ไม่ใช้ท่ารำ และปัจจัยที่มีอิทธิพลต่อการเปลี่ยนแปลงของละครไทยรวมถึงละครพื้นบ้าน เพื่อให้เกิดความรู้และความเข้าใจที่ชัดเจนยิ่งขึ้น | **3** |
| **หน่วย**  **การเรียนรู้ที่ 11**  ทักษะพื้นฐานและการฝึกหัดการแสดงละคร | **ตัวชี้วัดระหว่างทาง**  **มฐ. ศ 3.1 ม.1/1** อธิบายอิทธิพลของนักแสดงชื่อดังที่มีผล ต่อการโน้มน้าวอารมณ์หรือความคิดของผู้ชม  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | การแสดงละครเป็นทักษะที่ผู้เรียนจะต้องฝึกปฏิบัติซ้ำด้วยความอดทน ต้องมีเวลาฝึกฝนพอสมควรจึงจะสามารถแสดงละครได้ ดังนั้น เพื่อให้การศึกษาเรียนรู้เกี่ยวกับละครเป็นไปอย่างสมบูรณ์ ผู้เรียนควรศึกษาเกี่ยวกับทักษะพื้นฐาน องค์ประกอบของการแสดงละคร เทคนิคการเขียนบทละคร หลักการพัฒนารูปแบบการแสดง การฝึกหัดแสดงละครสร้างสรรค์ เพื่อให้เกิดความรู้และมีทักษะพื้นฐานสำหรับการแสดงละครที่ถูกต้อง | **3** |
| **หน่วย**  **การเรียนรู้ที่ 12**  แนวทาง การจัดการ  ด้านการแสดง | **ตัวชี้วัดระหว่างทาง**  **มฐ. ศ 3.1 ม.1/3** แสดงนาฏศิลป์และละคร ในรูปแบบง่าย ๆ  **มฐ. ศ 3.1 ม.1/5** ใช้เกณฑ์ง่าย ๆ ที่กำหนด ให้ในการพิจารณาคุณภาพการแสดงที่ชม โดยเน้นเรื่องการใช้เสียงการแสดงท่า และการเคลื่อนไหว  **ตัวชี้วัดปลายทาง**  **มฐ. ศ 3.1 ม.1/4** ใช้ทักษะการทำงาน เป็นกลุ่มในกระบวนการผลิตการแสดง | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | การสร้างงานละครเป็นงานที่ต้องอาศัยบุคคลที่มีความรู้ ความสามารถ ซึ่งทุกฝ่ายต้องมีความสามัคคีกัน เข้าใจบทบาทหน้าที่ของตน ไม่ก้าวก่ายงานของผู้อื่น อันจะส่งผลให้การแสดงประสบผลสำเร็จ ซึ่งการศึกษาเกี่ยวกับบทบาทและหน้าที่ของฝ่ายต่างๆ ในการจัดการแสดงละคร ขั้นตอนการแสดง หลักในการชมการแสดง และเกณฑ์ในการพิจารณาคุณภาพของการแสดงถือเป็นความรู้พื้นฐานที่ผู้เรียนสามารถจะนำไปใช้ปฏิบัติได้จริง | **3** |

****

**คำอธิบายรายวิชา**

**ดนตรี-นาฏศิลป์**

**รายวิชาพื้นฐาน กลุ่มสาระการเรียนรู้ศิลปะ**

**ชั้นมัธยมศึกษาปีที่ 2 เวลา 40 ชั่วโมง/ปี**

ศึกษา เปรียบเทียบการใช้องค์ประกอบดนตรี บทบาท อิทธิพลของดนตรีในวัฒนธรรมของประเทศ ต่าง ๆ พร้อมบรรยายวัฒนธรรมและเหตุการณ์ในประวัติศาสตร์กับการเปลี่ยนแปลงทางดนตรีในประเทศไทย สามารถอ่าน เขียน ร้องโน้ตไทยและโน้ตสากลที่มีเครื่องหมายแปลงเสียง สามารถระบุปัจจัยสำคัญที่มีอิทธิพลต่อการสร้างสรรค์งานดนตรี ร้องเพลง เล่นดนตรีเดี่ยวและรวมวงได้ พร้อมทั้งบรรยายอารมณ์ สามารถระบุงานอาชีพต่างๆ ที่เกี่ยวข้องกับดนตรีและบทบาทของดนตรีในธุรกิจบันเทิง สร้างสรรค์การแสดงโดยใช้องค์ประกอบนาฏศิลป์และการละคร พร้อมทั้งเสนอข้อคิดเห็นในการปรับปรุงการแสดง โดยใช้วิธีการวิเคราะห์ วิจารณ์การแสดง และเชื่อมโยงการเรียนรู้ระหว่างนาฏศิลป์และการละครกับสาระการเรียนรู้อื่น ๆ สามารถเปรียบเทียบลักษณะเฉพาะของการแสดงนาฏศิลป์พื้นเมืองจากวัฒนธรรมต่าง ๆ ระบุหรือแสดงนาฏศิลป์พื้นบ้าน ละครไทย ละครพื้นบ้าน อธิบายอิทธิพลของวัฒนธรรมที่มีผลต่อเนื้อหาของละครสมัยต่างๆ

โดยใช้ทักษะกระบวนการทางดนตรีและนาฏศิลป์ในการแสดงออกทางดนตรีและนาฏศิลป์อย่างสร้างสรรค์ การวิเคราะห์ วิพากษ์ วิจารณ์คุณค่างานดนตรีและนาฏศิลป์

เพื่อให้เห็นคุณค่างานดนตรีและนาฏศิลป์ที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทย และสากล รวมถึงเข้าใจความสัมพันธ์ระหว่างดนตรี-นาฏศิลป์กับประวัติศาสตร์และวัฒนธรรม และการนำความรู้ไปประยุกต์ใช้ในชีวิตประจำวัน มีจริยธรรม คุณธรรม และค่านิยมที่เหมาะสม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 2.1** | **ม.2/1, ม.2/2, ม.2/5, ม.2/6** | **ม.2/3, ม.2/4, ม.2/7** |
| **มฐ. ศ 2.2** | **ม.2/1** | **ม.2/2** |
| **มฐ. ศ 3.1** | **ม.2/1, ม.2/3, ม.2/4, ม.2/5** | **ม.2/2** |
| **มฐ. ศ 3.2** | **ม.2/2, ม.2/3** | **ม.2/1** |
|  | **11 ตัวชี้วัด** | **6 ตัวชี้วัด** |

**รวม 17 ตัวชี้วัด**

**โครงสร้างรายวิชาพื้นฐาน ดนตรี-นาฏศิลป์ ม.2**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  ดนตรีกับสังคมและวัฒนธรรม | **ตัวชี้วัดระหว่างทาง**  **มฐ. ศ 2.1 ม.2/1**  เปรียบเทียบการใช้องค์ประกอบดนตรีที่มาจากวัฒนธรรมต่างกัน  **มฐ. ศ 2.2 ม.2/1**  บรรยายบทบาทและอิทธิพล ของดนตรีในวัฒนธรรมของประเทศต่าง ๆ  **ตัวชี้วัดปลายทาง**  **มฐ. ศ 2.2 ม.2/2**  บรรยายอิทธิพลของวัฒนธรรมและเหตุการณ์ในประวัติศาสตร์ที่มีต่อรูปแบบ ของดนตรีในประเทศไทย | **1) สมรรถนะที่ 1**ความสามารถในการสื่อสาร  **2) สมรรถนะที่ 4**ความสามารถในการใช้ทักษะชีวิต  **3) สมรรถนะที่ 5**ความสามารถในการใช้เทคโนโลยี | ดนตรีเกิดจากการนำองค์ประกอบส่วนย่อย ๆ มารวมเข้าด้วยกัน ซึ่งดนตรีในแต่ละวัฒนธรรมจะมีการใช้องค์ประกอบบางอย่างที่เหมือนกันหรือแตกต่างกัน มีบทบาทและอิทธิพลแตกต่างกันออกไป ซึ่งอิทธิพลของวัฒนธรรมและเหตุการณ์ในประวัติศาสตร์มีผลทำให้รูปแบบของงานดนตรีในประเทศไทยเกิดการเปลี่ยนแปลง | **3** |
| **หน่วย**  **การเรียนรู้ที่ 2**  ความรู้ทั่วไปเกี่ยวกับดนตรีไทย | **ตัวชี้วัดระหว่างทาง**  **มฐ. ศ 2.1 ม.2/2**  อ่าน เขียนร้องโน้ตไทยและโน้ตสากล ที่มีเครื่องหมายแปลงเสียง  **มฐ. ศ 2.1 ม.2/5**  บรรยายอารมณ์ของเพลง และความรู้สึกที่มีต่อบทเพลงที่ฟัง  **ตัวชี้วัดปลายทาง**  **มฐ. ศ 2.1 ม.2/3**  ระบุปัจจัยสำคัญ ที่มีอิทธิพลต่อการสร้างสรรค์ งานดนตรี | **1) สมรรถนะที่ 1**ความสามารถในการสื่อสาร  **2) สมรรถนะที่ 4**ความสามารถในการใช้ทักษะชีวิต  **3) สมรรถนะที่ 5**ความสามารถในการใช้เทคโนโลยี | การเรียนรู้เกี่ยวกับเครื่องหมายและสัญลักษณ์ทางดนตรีไทย ทำให้สามารถเขียน อ่าน และร้องได้ถูกต้อง ตามทำนองและจังหวะของเพลงไทยธรรมชาติ วิถีชีวิต ศาสนา ความเชื่อ อารมณ์ และความรู้สึก เป็นปัจจัยสำคัญที่มีอิทธิพลต่อการสร้างสรรค์งานดนตรี  อารมณ์และความรู้สึกของบทเพลง เกิดจากการสร้างสรรค์ของผู้ประพันธ์ที่ต้องการถ่ายทอดไปสู่ผู้ฟัง | **3** |
| **หน่วย**  **การเรียนรู้ที่ 3**  ทักษะดนตรีไทย | **ตัวชี้วัดระหว่างทาง**  **มฐ. ศ 2.1 ม.2/6**  ประเมินพัฒนาการทักษะทางดนตรี ของตนเองหลังจากการฝึกปฏิบัติ  **ตัวชี้วัดปลายทาง**  **มฐ. ศ 2.1 ม.2/4**  ร้องเพลง และเล่นดนตรีเดี่ยว และรวมวง | **1) สมรรถนะที่ 1**ความสามารถในการสื่อสาร  **2) สมรรถนะที่ 3**ความสามารถในการใช้แก้ปัญหา  **4) สมรรถนะที่ 4**ความสามารถในการใช้ทักษะชีวิต  **5) สมรรถนะที่ 5**ความสามารถในการใช้เทคโนโลยี | การขับร้องเพลงไทยและการบรรเลงเครื่องดนตรีไทยได้ดีนั้น จะต้องเข้าใจหลักการและเทคนิคของการขับร้องเพลงไทยและการบรรเลงเครื่องดนตรีไทย และเมื่อเล่นเครื่องดนตรีไทยเสร็จแล้ว ต้องรู้จักเก็บรักษาเครื่องดนตรีเพื่อให้อยู่คงทนและใช้งานได้อย่างคุ้มค่า  การประเมินความสามารถทางดนตรี เป็นการตรวจสอบและประเมินตนเอง เพื่อนำมาใช้เป็นแนวทางในการพัฒนาศักยภาพความสามารถทางด้านดนตรีไทยต่อไป | **4** |
| **หน่วย**  **การเรียนรู้ที่ 4**  ความรู้ทั่วไปเกี่ยวกับ  ดนตรีสากล | **ตัวชี้วัดระหว่างทาง**  **มฐ. ศ 2.1 ม.2/2**  อ่าน เขียนร้องโน้ตไทยและโน้ตสากล ที่มีเครื่องหมายแปลงเสียง  **ตัวชี้วัดปลายทาง**  **มฐ. ศ 2.1 ม.2/3**  ระบุปัจจัยสำคัญ ที่มีอิทธิพลต่อการสร้างสรรค์ งานดนตรี | **1) สมรรถนะที่ 1**ความสามารถในการสื่อสาร  **2) สมรรถนะที่ 3**ความสามารถในการใช้แก้ปัญหา  **4) สมรรถนะที่ 4**ความสามารถในการใช้ทักษะชีวิต  **5) สมรรถนะที่ 5**ความสามารถในการใช้เทคโนโลยี | เครื่องหมายและสัญลักษณ์ทางดนตรีนอกจากบรรทัดห้าเส้น เส้นน้อย เส้นกั้นห้อง ตัวโน้ต การเขียนจัดกลุ่มโน้ต ตัวหยุด กุญแจประจำหลัก และเครื่องหมายกำกับจังหวะ ยังมีเครื่องหมายแปลงเสียงที่เป็นสิ่งสำคัญที่นักดนตรีหรือนักร้องต้องปฏิบัติให้ถูกต้อง อีกทั้งการบรรยายอารมณ์และความรู้สึกจากบทเพลงก็เป็นสิ่งที่สำคัญสำหรับการเรียนดนตรีสากล | **3** |
| **หน่วย**  **การเรียนรู้ที่ 5**  ทักษะดนตรีสากล | **ตัวชี้วัดระหว่างทาง**  **มฐ. ศ 2.1 ม.2/6**  ประเมินพัฒนาการทักษะทางดนตรีของตนเองหลังจากการฝึกปฏิบัติ  **ตัวชี้วัดปลายทาง**  **มฐ. ศ 2.1 ม.2/4**  ร้องเพลงและเล่นดนตรีเดี่ยวและรวมวง | **1) สมรรถนะที่ 1**ความสามารถในการสื่อสาร  **2) สมรรถนะที่ 3**ความสามารถในการใช้แก้ปัญหา  **4) สมรรถนะที่ 4**ความสามารถในการใช้ทักษะชีวิต  **5) สมรรถนะที่ 5**ความสามารถในการใช้เทคโนโลยี | การร้องและบรรเลงทั้งแบบเดี่ยวและแบบรวมวงเป็นการฝึกทักษะพื้นฐานทางดนตรีสากล เน้นการลงมือปฏิบัติจริงอย่างสม่ำเสมอเพื่อพัฒนาทักษะให้สูงขึ้น รวมถึงความเข้าใจในวิธีการประเมินพัฒนาการด้านทักษะทางดนตรีของตนเอง เพื่อปรับปรุงแก้ไขทักษะทางดนตรีของตนเองให้มีความก้าวหน้าต่อไป | **4** |
| **หน่วย**  **การเรียนรู้ที่ 6**  อาชีพเกี่ยวกับดนตรี | **ตัวชี้วัดระหว่างทาง**  **มฐ. ศ 2.1 ม.2/7**  ระบุงานอาชีพต่าง ๆ ที่เกี่ยวข้องกับดนตรีและบทบาทของดนตรีในธุรกิจบันเทิง  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 3**ความสามารถในการใช้แก้ปัญหา  **4) สมรรถนะที่ 4**ความสามารถในการใช้ทักษะชีวิต  **5) สมรรถนะที่ 5**ความสามารถในการใช้เทคโนโลยี | อาชีพทางด้านดนตรีเป็นอาชีพที่ได้รับความนิยมในปัจจุบัน เป็นอาชีพที่สร้างความสุข มีเกียรติ ผู้คนให้การยอมรับ เป็นอาชีพที่ใฝ่ฝันของเด็กรุ่นใหม่จำนวนมาก ดนตรีจึงมีบทบาทสำคัญอย่างมากในธุรกิจบันเทิงต่าง ๆ นักดนตรีที่มีทักษะด้านดนตรีเป็นอย่างดีก็จะมีโอกาสประกอบอาชีพด้านดนตรีที่สร้างรายได้ไม่น้อยในปัจจุบัน | **3** |
| **หน่วย**  **การเรียนรู้ที่ 7**  ความรู้ทั่วไปเกี่ยวกับนาฏศิลป์ | **ตัวชี้วัดระหว่างทาง**  **มฐ. ศ 3.1 ม.2/1** อธิบายการบูรณาการศิลปะแขนงอื่น ๆ กับ การแสดง  **มฐ. ศ 3.1 ม.2/3** วิเคราะห์การแสดงของตนเองและผู้อื่น โดยใช้นาฏยศัพท์หรือศัพท์ทางการละครที่เหมาะสม  **มฐ. ศ 3.1 ม.2/5** เชื่อมโยงการเรียนรู้ระหว่างนาฏศิลป์และการละครกับสาระ การเรียนรู้อื่น ๆ  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | นาฏศิลป์ไทยเป็นวิชาที่ว่าด้วยการฟ้อนรำและการแสดงละคร จัดเป็นศาสตร์แขนงหนึ่งที่ผู้เรียนจำเป็นต้องมีความรู้พื้นฐานเกี่ยวกับการเคลื่อนไหวร่างกายในรูปแบบต่าง ๆ องค์ประกอบของนาฏศิลป์ การใช้ภาษาท่าและนาฏย-ศัพท์ในการสื่อความหมาย ถ่ายทอดอารมณ์ ความรู้สึกผ่านการตีบท หลักการและวิธีการสร้างสรรค์การแสดง รูปแบบและลักษณะของการแสดงแต่ละประเภท รวมถึงบูรณาการความรู้ศิลปะแขนงอื่น ๆ กับการแสดง สามารถเชื่อมโยงเข้ากับกลุ่มสาระการเรียนรู้ อื่น ๆ ได้ เพื่อจะทำให้ได้รับประโยชน์จากการศึกษาวิชานาฏศิลป์ไทยได้อย่างเต็มที่ | **3** |
| **หน่วย**  **การเรียนรู้ที่ 8**  การแสดงนาฏศิลป์ไทยมาตรฐาน | **ตัวชี้วัดระหว่างทาง**  **มฐ. ศ 3.1 ม.2/4** เสนอข้อคิดเห็นในการปรับปรุงการแสดง  **ตัวชี้วัดปลายทาง**  **มฐ. ศ 3.1 ม.2/2** สร้างสรรค์การแสดง โดยใช้องค์ประกอบนาฏศิลป์และการละคร | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | การแสดงนาฏศิลป์ไทยมาตรฐานจัดเป็นการแสดงที่ปรมาจารย์ทางด้านนาฏศิลป์ไทยได้กำหนดไว้เป็นแบบแผน ทั้งในเรื่องของท่ารำ การแต่งกายของผู้แสดง เครื่อง/วงดนตรีที่ใช้ ผู้ที่ฝึกปฏิบัตินาฏศิลป์ไทยต้องเรียนรู้และเข้าใจเกี่ยวกับพื้นฐานของการแสดง ทั้งในเรื่องประวัติความเป็นมา รูปแบบและ ลักษณะของการแสดง การแต่งกาย องค์ประกอบด้านฉาก แสง สี เสียง เข้าใจความหมายของเนื้อร้องและทำนองเพลง เครื่องดนตรีที่ใช้ เพื่อจะได้ฝึกปฏิบัติได้อย่างถูกต้องตามแบบแผนและเกิดความงดงาม | **4** |
| **หน่วย**  **การเรียนรู้ที่ 9**  การแสดงนาฏศิลป์พื้นเมือง | **ตัวชี้วัดระหว่างทาง**  **มฐ. ศ 3.1 ม.2/5** เชื่อมโยงการเรียนรู้ระหว่างนาฏศิลป์และการละครกับสาระ การเรียนรู้อื่น ๆ  **ตัวชี้วัดปลายทาง**  **มฐ. ศ 3.2 ม.2/1** เปรียบเทียบลักษณะ เฉพาะของการแสดงนาฏศิลป์จากวัฒนธรรม  ต่างๆ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | นาฏศิลป์พื้นเมืองในแต่ละท้องถิ่นมีลักษณะและเอกลักษณ์เฉพาะที่แตก ต่างกันไป ทั้งในเรื่องของลีลาท่ารำ เครื่องดนตรีที่ใช้บรรเลง เครื่องแต่งกายของผู้แสดง ซึ่งความแตกต่างเหล่านี้จะทำให้ทราบโดยทันทีเมื่อชมการแสดงว่าการแสดงนี้เป็นการแสดงนาฏศิลป์พื้นเมืองของภาคใด การศึกษาเกี่ยวกับการแสดงนาฏศิลป์พื้นเมืองนอกจากฝึกปฏิบัติการแสดง เพื่อถ่ายทอดหรือสะท้อนเอกลักษณ์ทางวัฒนธรรมของท้องถิ่นแล้ว ยังต้องรู้จักเปรียบเทียบการแสดงที่มาของการแสดงจากต่างวัฒนธรรม เพื่อจะได้มองเห็นคุณค่าความสำคัญของการแสดงนาฏศิลป์พื้นเมืองที่ควรค่าแก่การรักษาและสืบทอดไว้เป็นมรดกของแผ่นดินสืบไป | **5** |
| **หน่วย**  **การเรียนรู้ที่ 10**  ความรู้ทั่วไปเกี่ยวกับ การละคร | **ตัวชี้วัดระหว่างทาง**  **มฐ. ศ 3.1 ม.2/5** เชื่อมโยงการเรียนรู้ระหว่างนาฏศิลป์และการละครกับสาระ  การเรียนรู้อื่น ๆ  **ตัวชี้วัดปลายทาง**  **มฐ. ศ 3.1 ม.2/2** สร้างสรรค์การแสดง โดยใช้องค์ประกอบนาฏศิลป์และการละคร | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | ละครเป็นการแสดงที่จำเป็นต้องอาศัยความรู้ประสบการณ์ ทักษะ ฝีมือ วิชาความรู้ในแขนงต่างๆ รวมถึงพื้นฐานในเรื่องของการสร้างสรรค์การแสดงมาผสมผสานเข้าไว้ด้วยกัน นอกจากนี้ ยังต้องมีความเข้าใจในเรื่ององค์ประกอบของการแสดงต่างๆ อย่างครบถ้วน เพื่อให้ผลงานที่สร้างสรรค์มานั้นมีคุณภาพที่ดีและเหมาะสมสอดคล้องไปกับค่านิยมของผู้คนในสังคม นอกจากละครจะเป็นสื่อที่สร้างความบันเทิงเริงใจให้กับมนุษย์ได้แล้ว ยังเป็นเครื่องมือที่ช่วยถ่ายทอดสาระความรู้ในวิชาอื่นๆ ได้ เนื่องจากเป็นสิ่งที่เข้าถึงได้ง่ายในขณะเดียวกันในการสร้างสรรค์งานละครจำ เป็นต้องใช้ความรู้จากกลุ่มสาระอื่น ๆ มาประยุกต์เข้าไว้ด้วยกันด้วย | **3** |
| **หน่วย**  **การเรียนรู้ที่ 11**  การแสดงละคร | **ตัวชี้วัดระหว่างทาง**  **มฐ. ศ 3.1 ม.2/1** อธิบายการบูรณาการศิลปะแขนงอื่น ๆ กับ การแสดง  **มฐ. ศ 3.1 ม.2/3** วิเคราะห์การแสดงของตนเองและผู้อื่น โดยใช้นาฏยศัพท์หรือศัพท์  ทางการละครที่เหมาะสม  **ตัวชี้วัดปลายทาง**  **มฐ. ศ 3.2 ม.2/3** อธิบายอิทธิพลของวัฒนธรรมที่มีผลต่อเนื้อหาของละคร | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | ละครเป็นการนำภาพเหตุการณ์ สถานการณ์ หรือจินตนาการต่าง ๆ มาร้อยเรียงเป็นเรื่องราว เพื่อนำเสนอสู่สายตาของผู้ชมผ่านการแสดง การจัดการแสดงละครทุกประเภทต้องมีการบูรณาการงานศิลปะแขนงอื่นเข้ามาด้วย เพื่อให้การแสดงมีความสมบูรณ์และสมจริงมากขึ้น สำหรับการชมการแสดงละครไม่ว่าจะเป็นละครประเภทใดก็ตาม ผู้ชมต้องวิเคราะห์และวิจารณ์ละครที่ได้ชมโดยอาศัยเกณฑ์ต่าง ๆ ซึ่งอาจเป็นเกณฑ์ที่สร้างขึ้นเอง ทั้งนี้ เพื่อให้การชมการแสดงละครเกิดความเข้าใจ รวมทั้งชมละครได้อย่างมีอรรถรส | **5** |

****

**คำอธิบายรายวิชา**

**ดนตรี-นาฏศิลป์**

**รายวิชาพื้นฐาน กลุ่มสาระการเรียนรู้ศิลปะ**

**ชั้นมัธยมศึกษาปีที่ 3 เวลา 40 ชั่วโมง/ปี**

ศึกษาและฝึกทักษะทางดนตรี-นาฏศิลป์ผ่านกระบวนการอธิบาย การร้องเพลง การเล่นดนตรี การแต่งเพลง การจัดแสดงดนตรี การวิจารณ์ การเปรียบเทียบ และการฝึกทักษะปฏิบัติ รวมถึงอธิบายเกี่ยวกับอิทธิพลของดนตรีที่มีต่อบุคคลและสังคม เหตุผลในการเลือกใช้องค์ประกอบของดนตรีในการสร้างสรรค์งานดนตรีของตนเอง ร้องเพลง เล่นดนตรีเดี่ยวและรวมวงได้ สามารถเปรียบเทียบความแตกต่างระหว่างงานดนตรีของตนเองและผู้อื่น บรรยายเกี่ยวกับวิวัฒนาการของดนตรีในแต่ละยุคสมัย เปรียบเทียบองค์ประกอบที่ใช้ในงานดนตรีและงานศิลปะแขนงอื่นๆ แต่งเพลงสั้นๆ ตามความคิดอย่างอิสระ นำเสนอแนวคิดจากเนื้อเรื่องของการแสดงที่สามารถนำไปปรับใช้ในชีวิตประจำวัน อธิบายความสำคัญของนาฏศิลป์และการละครในชีวิตประจำวัน แสดงความคิดเห็นในการอนุรักษ์นาฏศิลป์และการละคร มีทักษะในการใช้ความคิดในการพัฒนารูปแบบการแสดง วิจารณ์และเปรียบเทียบงานนาฏศิลป์ที่มีความแตกต่างกัน โดยใช้ความรู้เรื่ององค์ประกอบของนาฏศิลป์ บรรยายเปรียบเทียบการแสดงอากัปกิริยาของผู้คนในชีวิตประจำวันและการแสดงโดยใช้นาฏยศัพท์ มีทักษะในการแปลความและสื่อสารผ่านการแสดง ระบุโครงสร้างของบทละครโดยใช้ศัพท์ทางการละครที่เหมาะสม ออกแบบอุปกรณ์และเครื่องแต่งกายเพื่อแสดงนาฏศิลป์และละครที่มาจากวัฒนธรรมต่าง ๆ ได้อย่างสร้างสรรค์

โดยใช้ทักษะกระบวนการทางดนตรีและนาฏศิลป์ในการแสดงออกทางดนตรีและนาฏศิลป์อย่างสร้างสรรค์ การวิเคราะห์ วิพากษ์ วิจารณ์คุณค่างานดนตรีและนาฏศิลป์

เพื่อให้เห็นคุณค่างานดนตรีและนาฏศิลป์ที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทย และสากล รวมถึงเข้าใจความสัมพันธ์ระหว่างดนตรี-นาฏศิลป์กับประวัติศาสตร์และวัฒนธรรม และการนำความรู้ไปประยุกต์ใช้ในชีวิตประจำวัน มีจริยธรรม คุณธรรม และค่านิยมที่เหมาะสม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 2.1** | **ม.3/1, ม.3/4, ม.3/5, ม.3/6, ม.3/7** | **ม.3/2, ม.3/3** |
| **มฐ. ศ 2.2** | **ม.3/2** | **ม.3/1** |
| **มฐ. ศ 3.1** | **ม.3/1, ม.3/2, ม.3/3, ม.3/6, ม.3/7** | **ม.3/4, ม.3/5** |
| **มฐ. ศ 3.2** | **ม.3/1, ม.3/3** | **ม.3/2** |
|  | **13 ตัวชี้วัด** | **6 ตัวชี้วัด** |

**รวม 19 ตัวชี้วัด**

**โครงสร้างรายวิชาพื้นฐาน ดนตรี-นาฏศิลป์ ม.3**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  ดนตรีกับสังคมและวัฒนธรรม | **ตัวชี้วัดระหว่างทาง**  **มฐ. ศ 2.1 ม.3/1** เปรียบเทียบองค์ประกอบที่ใช้ในงานดนตรีและงานศิลปะอื่น **มฐ. ศ 2.1 ม.3/6**  อธิบายเกี่ยวกับอิทธิพลของดนตรีที่มีต่อบุคคลและสังคม  **มฐ. ศ 2.2 ม.3/2**  อภิปรายลักษณะเด่นที่ทำให้งานดนตรีนั้นได้รับการยอมรับ  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | ดนตรีมีอิทธิพลต่อบุคคลและสังคม มีลักษณะ เด่นที่ทำให้งานดนตรีได้รับการยอมรับ โดยมีองค์ประกอบที่ใช้ในการสร้างสรรค์งานดนตรีและศิลปะแขนงอื่น | **4** |
| **หน่วย**  **การเรียนรู้ที่ 2**  ทักษะดนตรีไทย | **ตัวชี้วัดระหว่างทาง**   |  | | --- | | **มฐ. ศ 2.1 ม.3/4** อธิบายเหตุผลในการเลือกใช้องค์ประกอบดนตรีในการสร้างสรรค์งานดนตรีของตนเอง | | **มฐ. ศ 2.1 ม.3/5** เปรียบเทียบความแตกต่างระหว่างงานดนตรีของตนเองและผู้อื่น |   **มฐ. ศ 2.1 ม.3/7** นำเสนอหรือจัดการแสดงดนตรีที่เหมาะสมโดยการบูรณาการกับสาระการเรียนรู้อื่นในกลุ่มศิลปะ  **ตัวชี้วัดปลายทาง**  **มฐ. ศ 2.1 ม.3/2**  ร้องเพลง เล่นดนตรีเดี่ยวและรวมวง โดยเน้นเทคนิคการร้อง การเล่น การแสดงออก และคุณภาพเสียง  **มฐ. ศ 2.2 ม.3/1**  บรรยายวิวัฒนาการของดนตรีแต่ละยุคสมัย | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | ดนตรีมีวิวัฒนาการมาในแต่ละยุคสมัย การร้อง การเล่น การแสดงออก และคุณภาพของเสียงเป็นเทคนิคในการร้องเพลง และเล่นดนตรีเดี่ยวและรวมวง ซึ่งต้องใช้องค์ประกอบของดนตรีในการสร้างสรรค์งานดนตรีของตนเอง ซึ่งงานดนตรีมีความแตกต่างกันตามรูปแบบของบทเพลง จึงต้องมีการนำเสนอหรือจัดการแสดงที่เหมาะสม สามารถบูรณาการกับสาระการเรียนรู้อื่นในกลุ่มศิลปะ | **7** |
| **หน่วย**  **การเรียนรู้ที่ 3**  ทักษะดนตรีสากล | **ตัวชี้วัดระหว่างทาง**   |  | | --- | | **มฐ. ศ 2.1 ม.3/4** อธิบายเหตุผลในการเลือกใช้องค์ประกอบดนตรีในการสร้างสรรค์งานดนตรีของตนเอง | | **มฐ. ศ 2.1 ม.3/5** เปรียบเทียบความแตกต่างระหว่างงานดนตรีของตนเองและผู้อื่น |   **มฐ. ศ 2.1 ม.3/7**นำเสนอหรือจัดการแสดงดนตรีที่เหมาะสมโดยการบูรณาการกับสาระการเรียนรู้อื่นในกลุ่มศิลปะ  **ตัวชี้วัดปลายทาง**  **มฐ. ศ 2.1 ม.3/2**  ร้องเพลง เล่นดนตรีเดี่ยวและรวมวง โดยเน้นเทคนิคการร้อง การเล่น การแสดงออก และคุณภาพเสียง  **มฐ. ศ 2.1 ม.3/3**  แต่งเพลงสั้น ๆ จังหวะง่าย ๆ  **มฐ. ศ 2.2 ม.3/1**  บรรยายวิวัฒนาการของดนตรีแต่ละยุคสมัย | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | ดนตรีสากลมีวิวัฒนาการมาในแต่ละยุคสมัย ผู้เล่นดนตรีสากลจะต้องมีทักษะพื้นฐานทางดนตรีสากลจึงจะสามารถแต่งเพลงสั้น ๆ จังหวะ ง่าย ๆ เพื่อร้องเพลง เล่นดนตรีเดี่ยวและรวมวง โดยเน้นเทคนิคการร้อง การเล่น การแสดงออก และคุณภาพเสียง พร้อมทั้งนำเสนอหรือจัดการแสดงดนตรีที่เหมาะสมโดยบูรณาการกับสาระการเรียนรู้อื่นในกลุ่มศิลปะ | **9** |
| **หน่วย**  **การเรียนรู้ที่ 4**  นาฏศิลป์และการละครกับชีวิตมนุษย์ | **ตัวชี้วัดระหว่างทาง**  **มฐ. ศ 3.1 ม.3/7** นำเสนอแนวคิดจาก เนื้อเรื่องของการแสดง ที่สามารถนำไปปรับใช้ ในชีวิตประจำวัน **มฐ. ศ 3.2 ม.3/3** แสดงความคิดเห็นใน การอนุรักษ์  **ตัวชี้วัดปลายทาง**  **มฐ. ศ 3.2 ม.3/2** อธิบายความสำคัญและบทบาทของนาฏศิลป์และการละครในชีวิต ประจำวัน | **1) สมรรถนะที่ 1**ความสามารถในการสื่อสาร  **2) สมรรถนะที่ 4**ความสามารถในการใช้ทักษะชีวิต  **3) สมรรถนะที่ 5**ความสามารถในการใช้เทคโนโลยี | นาฏศิลป์และละครเป็นศิลปะการแสดงที่เกิดขึ้นควบคู่กับพัฒนาการของมนุษย์ โดยมนุษย์ได้คิดสร้างสรรค์การแสดงต่าง ๆ เพื่อนำมาใช้ในการสร้างความสนุกสนานเบิกบานใจ ใช้ประกอบกิจกรรมตามความเชื่อในแต่ละท้องถิ่น ใช้ประกอบกิจกรรมทางวัฒนธรรมและประเพณี ซึ่งรูปแบบของการแสดง แต่ละประเภทได้รับอิทธิพลมาจากการเลียนแบบธรรมชาติ การละเล่นของชาวบ้าน การแสดงที่เป็นแบบแผน การรับอิทธิพลทางวัฒนธรรมของต่างชาติมาผสมผสาน ด้วยเหตุนี้ นาฏศิลป์และละครจึงมีความสัมพันธ์เกี่ยวข้องกับมนุษย์จนไม่สามารถแยกออกจากกันได้ นอกจากนี้ยังมีคุณค่าและความสำคัญในหลายประการ เช่น เป็นเครื่องบ่งชี้เอกลักษณ์ทางวัฒนธรรม เป็นศูนย์รวมของงานศิลปะหลายแขนง ด้วยเหตุนี้ในฐานะเยาวชนของชาติจึงควรร่วมมือร่วมใจกันในการช่วยอนุรักษ์ เผยแพร่ สืบสาน สืบทอดศิลปะการแสดงนาฏศิลป์ไทยให้คงอยู่คู่ชาติไทยสืบต่อไป | **3** |
| **หน่วย**  **การเรียนรู้ที่ 5**  ทักษะในการฝึกหัดนาฏศิลป์ | **ตัวชี้วัดระหว่างทาง**  **มฐ. ศ 3.1 ม.3/2**  ใช้นาฏยศัพท์หรือศัพท์ทางการละครที่เหมาะสมบรรยายเปรียบเทียบ การแสดงอากัปกิริยาของผู้คนในชีวิตประจำวันและในการแสดง  **มฐ. ศ 3.2 ม.3/1**  ออกแบบและสร้างสรรค์อุปกรณ์และเครื่อง แต่งกาย เพื่อแสดงนาฏศิลป์และละครที่มาจากวัฒนธรรมต่าง ๆ  **ตัวชี้วัดปลายทาง**  **มฐ. ศ 3.1 ม.3/4** มีทักษะในการแปลความและการสื่อสารผ่าน การแสดง | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | การฝึกทักษะพื้นฐานทางนาฏศิลป์ไทย ซึ่งได้แก่นาฏยศัพท์และภาษาท่าล้วนมีความสำคัญและจำเป็นมากต่อการแสดงนาฏศิลป์ไทยทุกประเภท เนื่องจากเป็นท่ารำพื้นฐานที่ใช้ในการสื่อความหมายต่างๆ ไปยังผู้ชมการแสดง ดังนั้น ผู้ที่ต้องการฝึกปฏิบัตินาฏศิลป์ไทยจึงต้องฝึกทักษะพื้นฐานเหล่านี้ให้เกิดความถูกต้อง สวยงาม และเชี่ยวชาญก่อน ถึงจะพัฒนาต่อยอดไปสู่การประดิษฐ์ท่ารำและท่าทางประกอบการแสดง จนสามารถสร้างสรรค์ชุดการแสดงประเภทต่าง ๆ ตามความคิดและจินตนาการของตนได้อย่างอิสระ ทั้งนี้ ในการสร้างสรรค์ชุดการแสดงขึ้นบางชุดอาจมีการนำอุปกรณ์ต่างๆ มาใช้ประกอบการแสดง เพื่อให้เกิดความสวยงามและสมจริงมากขึ้น ผู้สร้างสรรค์จึงต้องคำนึงถึงการเลือกนำวัสดุอุปกรณ์มาใช้ประกอบ การแสดงด้วย ซึ่งควรเป็นวัสดุอุปกรณ์ที่หาได้ง่ายในท้องถิ่น มีความปลอดภัยในการใช้งาน ช่วยประหยัดค่าใช้จ่าย และออกแบบให้เหมาะสมสอดคล้องไปกับการแสดงชุดนั้นก็จะทำให้การแสดงมีความน่าสนใจเพิ่มมากขึ้น | **4** |
| **หน่วย**  **การเรียนรู้ที่ 6**  ทักษะทางนาฏศิลป์ไทย | **ตัวชี้วัดระหว่างทาง**  **มฐ. ศ 3.1 ม.3/3**  ใช้ความคิดริเริ่มใน การแสดงนาฏศิลป์เป็นคู่ และหมู่  **ตัวชี้วัดปลายทาง**  **มฐ. ศ 3.1 ม.3/5** วิจารณ์เปรียบเทียบ งานนาฏศิลป์ที่มีความแตกต่างกันโดยใช้ความรู้ เรื่ององค์ประกอบนาฏศิลป์ | **1) สมรรถนะที่ 1**ความสามารถในการสื่อสาร  **2) สมรรถนะที่ 4**ความสามารถในการใช้ทักษะชีวิต  **3) สมรรถนะที่ 5**ความสามารถในการใช้เทคโนโลยี | นาฏศิลป์ไทยมีหลายประเภท ซึ่งการแสดงแต่ละประเภทจะมีเอกลักษณ์ของการแสดงที่มีความงดงามแตกต่างกันไป ความแตกต่างนี้ส่งผลให้ทักษะพื้นฐานที่ใช้ในการแสดงแต่ละประเภทมีความแตกต่างกันออกไปด้วย ดังนั้น ในการฝึกปฏิบัตินาฏศิลป์ไทย ผู้ฝึกจึงต้องมีทักษะพื้นฐานที่ใช้ในการแสดงก่อน เพื่อจะได้ปฏิบัติตนได้อย่างถูกต้อง เหมาะสม และเพื่อให้การแสดงนาฏศิลป์ประเภทนั้นๆ สามารถสร้างความประทับใจให้กับผู้ชมได้ และหลังจากชมการแสดงจบลงผู้ชมควรฝึกวิจารณ์การแสดงใช้ภาษาที่สุภาพและให้ข้อเสนอแนะอย่างสร้างสรรค์ เพื่อให้ผู้จัดการแสดงสามารถนำไปใช้เป็นแนวทางในการพัฒนาผลงานของตนในอนาคตให้ดียิ่งขึ้น รวมถึงรู้จักเปรียบเทียบการแสดงแต่ละประเภท เพื่อจะได้มองเห็นคุณค่าและความงดงามของการแสดงได้อย่างชัดเจน | **6** |
| **หน่วย**  **การเรียนรู้ที่ 7**  ทักษะทาง การละคร | **ตัวชี้วัดระหว่างทาง**  **มฐ. ศ 3.1 ม.3/1** ระบุโครงสร้างของ บทละครโดยใช้ศัพท์ทางการละคร  **มฐ. ศ 3.1 ม.3/2**  ใช้นาฏยศัพท์หรือศัพท์ทางการละครที่เหมาะสมบรรยายเปรียบเทียบ การแสดงอากัปกิริยาของผู้คนในชีวิตประจำวันและในการแสดง  **มฐ. ศ 3.1 ม.3/3**  ใช้ความคิดริเริ่มใน การแสดงนาฏศิลป์เป็นคู่ และหมู่  **ตัวชี้วัดปลายทาง**  **มฐ. ศ 3.1 ม.3/4** มีทักษะในการแปลความและการสื่อสารผ่าน การแสดง | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต  **4) สมรรถนะที่ 5**ความสามารถในการใช้เทคโนโลยี | ในการฝึกปฏิบัติการแสดงละคร ไม่ว่าจะเป็นละครรำหรือละครที่ไม่ใช้ท่ารำ ผู้ฝึกปฏิบัติต้องมีความรู้พื้นฐานของการแสดงละครแต่ละประเภทก่อน จากนั้นจึงฝึกปฏิบัติทักษะการแสดงละครให้ถูกต้อง ถูกวิธี ถูกขั้นตอน มีความต่อเนื่องจนเกิดเป็นความชำนาญ เมื่อถึงเวลานำเสนอผลงานจะได้เกิดความคล่องตัวและแม่นยำ นอกจากนี้ ยังต้องรู้จักการพัฒนารูปแบบของการแสดงให้มีความเหมาะสมสอดคล้องไปกับค่านิยมของผู้คนในสังคมปัจจุบันด้วย ซึ่งจะทำให้การแสดงละครสามารถดำรงอยู่ได้และเป็นที่ชื่นชอบของบุคคลทั่วไป | **4** |
| **หน่วย**  **การเรียนรู้ที่ 8**  เทคนิคพื้นฐานในการจัด การแสดงละคร | **ตัวชี้วัดระหว่างทาง**  **มฐ. ศ 3.1 ม.3/6** ร่วมจัดงานการแสดง ในบทบาทหน้าที่ต่าง ๆ **มฐ. ศ 3.2 ม.3/1**  ออกแบบและสร้างสรรค์อุปกรณ์และเครื่อง แต่งกาย เพื่อแสดงนาฏศิลป์และละครที่มาจากวัฒนธรรมต่าง ๆ  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 4**ความสามารถในการใช้ทักษะชีวิต  **3) สมรรถนะที่ 5**ความสามารถในการใช้เทคโนโลยี | การจัดการแสดงละครไม่ว่าจะเป็นละครประเภทใดก็ตาม เครื่องแต่งกาย การแต่งหน้า ฉาก อุปกรณ์ประกอบฉาก และอุปกณ์ประกอบการแสดงล้วนมีส่วนสำคัญที่จะทำให้ละครเรื่องนั้น ๆ มีความสมบูรณ์และสมจริงมากขึ้น ในการจัดการแสดงผู้จัดการแสดงจึงต้องออกแบบเครื่องแต่งกายและสร้างอุปกรณ์ ต่าง ๆ ที่ใช้ในการแสดงให้มีความเหมาะสม สอดคล้อง และกลมกลืนไปกับเนื้อเรื่องรวมถึงรูปแบบของการแสดงละครประเภทนั้นๆ ด้วย ก็จะส่งผลทำให้ผู้ชมการแสดงเกิดอารมณ์คล้อยตามไปกับการแสดง ได้รับสุนทรียรสจากการชมการแสดงละครได้อย่างเต็มที่ | **3** |